**დანართი #2**

**განმარტებითი ბარათი**

აჭარის ავტონომიური რესპუბლიკის მთავრობის საქვეუწყებო დაწესებულება -

გარემოს დაცვისა და ბუნებრივი რესურსების სამმართველოს

2014 წლის რესპუბლიკურ ბიუჯეტში მოსალოდნელი კორექტირებისას გასატარებელი ცვლილებების შესახებ

**გარემოსდაცვითი პროგრამა** (კლასიფიკაციის კოდი 030202)

მოქმედი რედაქციით პროგრამის ბიუჯეტი შეადგენს 11 367 165 ლარს. 2014 წლის რესპუბლიკურ ბიუჯეტში ცვლილებების შეტანასთან დაკავშირებით ხორციელდება გამოყოფილი ასიგნების 190 780 ლარით შემცირება, შესაბამისად, წარმოდგენილი პროექტის მიხედვით პროგრამის ბიუჯეტი შეადნენს 11 176 385 ლარს.

**ქვეპროგრამა ,,აჭარის სანაპირო ზოლის დროებითი ნაპირსამაგრი ღონისძიება’’** (კლასიფიკაციის კოდი - 03020204)

**ქვეპროგრამის განმახორციელებელი:** აჭარის ავტონომიური რესპუბლიკის მთავრობის საქვეუწყებო დაწესებულება - გარემოს დაცვისა და ბუნებრივი რესურსების სამმართველო

ქვეპროგრამის ბიუჯეტი: 2 000 000 ლარი, წარმოდგენილი პროექტის მიხედვით: 1 264 810 ლარი.

 ქვეპროგრამის (მოქმედი რედაქციით) ფარგლებში 2014 წლის I-II კვარტალში დაგეგმილი იყო დროებითი ნაპირსამაგრი სამუშაოების საპროექტო-სახარჯთაღრიცხვო დოკუმენტაციის მომზადება, ასევე სამშენებლო სამუშაოების დაწყება და ტექნიკური ზედამხედველის მომსახურების შესყიდვა. თუმცა მდ. ჭოროხზე წყლის დონის მომატების გამო I-II კვარტალში ვერ მოხერხდა ინერტული ნატანის ამოსაღები ტერიტორიების მოძიება, ვერ მომზადდა ნაპირსამაგრი სამუშაოების საპროექტო-სახარჯთაღრიცხვო დოკუმენტაცია და შესაბამისად არ დაწყებულა სამშენებლო სამუშაოები და ტექნიკური ზედამხედველობის მომსახურების შესყიდვა. წარმოდგენილი პროექტის შესაბამისად აღნიშნული სამუშაოების შესრულება გათვალისწინებული იქნა III კვარტალში.

ქვეპროგრამის ფარგლებში შესასრულებებლი სამშენებლო სამუშაოები ითვალისწინებს მდინარეების კალაპოტიდან 200000 კბ.მ. ინერტული ნატანის ამოღებას და შავი ზღვის სანაპიროს 3 წერტილში განთავსებას. მდ. კინტრიშისა და მდ. ჭოროხის კალაპოტში ნატანის სიმცირის გამო შემცირდა ზღვის სანაპიროზე ჩასაყრელი ინერტული ნატანის მოცულობა და ჩასაყრელი წერტილები, ქვეპროგრამის ბიუჯეტში წარმოშობილი ეკონომიიდან 335 190 ლარი გადატანილი იქნა ,,აჭარის სანაპირო ზოლის ადლიის ტერიტორიაზე ნაპირსამაგრი ნაგებობის მშენებლობა“ ქვეპროგრამაში, ხოლო 400 000 ლარი ,,სატყეო სექტორის მართვა და მომსახურება“ ქვეპროგრამაში.

**ქვეპროგრამა ,,** **აჭარის სანაპირო ზოლის ადლიის ტერიტორიაზე ნაპირსამაგრი ნაგებობის მშენებლობა’’** (კლასიფიკაციის კოდი - 03020205)

**ქვეპროგრამის განმახორციელებელი:** აჭარის ავტონომიური რესპუბლიკის მთავრობის საქვეუწყებო დაწესებულება - გარემოს დაცვისა და ბუნებრივი რესურსების სამმართველო

ქვეპროგრამის ბიუჯეტი: 5 456 780 ლარი, წარმოდგენილი პროექტის მიხედვით: 5 791 970 ლარი.

განვლილი პერიოდის განმავლობაში ზღვის შტორმების შედეგად ადგილი ჰქონდა სანაპირო ზოლის ცალკეული უბნების წარეცხვას, რამაც მნიშვნელოვნად გაზარდა შესასრულებელი სამუშაოების მოცულობები. კერძოდ, ნაპირსამაგრი ნაგებობის მშენებლობისათვის დამატებით შეიქმნა 22 800 კბ.მ. ინერტული ნატანის შეტანის საჭიროება, რომელის ღირებულებაც პროქტის შესაბამისად შეადგენს 335 190 ლარს. აღნიშნული თანხა გადატანილი იქნა ქვეპროგრამიდან ,,აჭარის სანაპირო ზოლის დროებითი ნაპირსამაგრი ღონისძიება“.

**პროგრამა „სატყეო სექტორის განვითარება“**

**ქვეპროგრამა ,,** **სატყეო სექტორის მართვა და მომსახურება**“

**ქვეპროგრამის განმახორციელებელი:** სსიპ ,,აჭარის სატყეო სააგენტო“.

ქვეპროგრამის ბიუჯეტი: 2 204 200 ლარი, წარმოდგენილი რედაქციით: 2 604 200 ლარი.

ადმინისტრაციული პერსონალის განთავსების მიზნით სსიპ - აჭარის სატყეო სააგენტოს ბალანსზე გადმოეცა ქ. ბათუმში, დასახლება ანგისაზე მდებარე ადმინისტრაციული შენობა, რომელიც საჭიროებს III სართულის დაშენებას და კაპიტალურ რემონტს, ასევე კაპიტალურ რამონტს საჭიროებს ქედის, შუახევის და ხულოს სატყეო ადმინისტრაციების შენობები. 2014 წელს სარემონტო სამუშაოების დაწყების მიზნით 400 000 ლარი გადატანილი იქნა ქვეპროგრამიდან ,,აჭარის სანაპირო ზოლის დროებითი ნაპირსამაგრი ღონისძიება“.

**ქვეპროგრამა ,,ტყის მოვლა-აღდგენა“**

**ქვეპროგრამის განმახორციელებელი:** სსიპ ,,აჭარის სატყეო სააგენტო“.

ქვეპროგრამის ბიუჯეტი: 588 885 ლარი, წარმოდგენილი პროექტის მიხედვით: 398 105 ლარი.

 ქვეპროგრამის ფარგლებში ხორციელდება 4 ღონისძიება, რისთვისაც აჭარის ავტონომიური რესპუბლიკის ბიუჯეტიდან გამოყოფილია 588 885 ლარი, ქვეპროგრამის ეკონომიკური კლასიფიკაციის საქონელი და მომსახურების მუხლით გათვალისწინებული ასიგნება ელექტრონული/გამარტივებული ელექტრონული ტენდერების ჩატარების შედეგად მცირდება 190 780 ლარით. წარმოდგენილი პროექტის მიხედვით ქვეპროგრამის შესრულებისათვის გამოყოფილმა ასიგნებამ შეადგინა 398 105 ლარს. ამასთან, განხორციელდა ქვეპროგრამის დროითი გეგმის ცვლილება. ენერგეტიკული ტყის განაშენიანება (ორმოს ამოღება, დარგვა და საყრდენზე დამაგრება) სრულად განხორციელდა პირველ კვარტალში, შესაბამისად მოქმედი რედაქციით გათვალისწინებული ვადა (I-II კვარტალი) შემცირდა, წარმოდგენილი პროექტის შესაბამისად აღნიშნული სამუშაოების შესრულება გათვალისწინებული იქნა I კვარტალში. ასევე, „მავნებელი მბეჭდავი ქერქიჭამიის საწინაამღდეგო ღონისძიების“ ფარგლებში ფერომონის აღება და დასაწყობება სრულად განხორციელდა მესამე კვარტალში, შესაბამისად აღნიშნული მომსახურების განხორციელებისათვის განსაზღვრული ვადა (III-IV კვარტალი) პროექტის მიხედვით - III კვარტლია.